钦定古今图书集成/明伦汇编/宫闱典/第030卷 > 太王妃太姜
## 钦定古今图书集成/明伦汇编/宫闱典/第030卷 > 太王妃太姜

按《诗经大雅绵章》：“古公亶父，来朝走马。率西水浒，至
于岐下。爰及姜女，聿来胥宇。”

〈传〉率，循也。浒，水涯也。姜女，太姜也。胥，相宇，居也。〈笺〉“爰，于。”及，与。聿，自也。于是与其妃太姜自来相可居者，著太姜之贤知也。

按：《史记周本纪》：“古公有长子曰太伯，次曰虞仲。”

〈注〉正义曰：《国语》云：“齐、许、申、吕四国，皆姜姓也。”四岳之后，太姜之家。太姜，太王之妃，王季之母。

按《列女传》：“太姜，太王之妃有台之女，贤而有色，生太
伯、仲雍、王季，化导三子皆成贤。王有事，必谘谋焉。”